**Πρακτική Άσκηση Τελειοφοίτων** **Τμήματος Φιλολογίας 2017 - 2018**

**ΠΑΝΕΠΙΣΤΗΜΙΟ ΠΑΤΡΩΝ**

**ΤΜΗΜΑ ΦΙΛΟΛΟΓΙΑΣ**

**Επιστημονικός Υπεύθυνος:** Κιαπίδου Ειρήνη - Σοφία

(Τηλ. 2610969943, email: ekiapidou@upatras.gr)

**Πρόσκληση Εκδήλωσης Ενδιαφέροντος**

Με την παρούσα ανακοίνωση γνωστοποιείται στους τελειόφοιτους φοιτητές του Τμήματος Φιλολογίας **η προκήρυξη 37 (τριάντα επτά) θέσεων** Πρακτικής Άσκησης στα πλαίσια του Προγράμματος **«**Πρακτική Άσκηση Πανεπιστημίου Πατρών: Τμήματος Φιλολογίας» για το 2018 σύμφωνα με την τροποποίηση ΕΔΒΜ12 με αριθμ. Πρωτ.: 13937/05.09.2017 με τίτλο: «Πρακτική Άσκηση Τριτοβάθμιας Εκπαίδευσης».

Το **Τμήμα Φιλολογίας του Πανεπιστημίου Πατρών** στο πλαίσιο της **Πρακτικής Άσκησης Τελειοφοίτων** υποστηρίζει τους/τις φοιτητές/φοιτήτριές του στη διεύρυνση των επαγγελματικών τους προοπτικών και δίνει τη **δυνατότητα** να **ασκηθούν** σε ένα από τα ακόλουθα δέκα **προσφερόμενα αντικείμενα απασχόλησης** :

**(α)** διδασκαλία της νέας ελληνικής γλώσσας (ως μητρικής ή/και ως ξένης) (ΚΛΑΣ, ΒΝΕΣ, ΓΛΩΣ),

**(β)** διαχείριση της πολιτιστικής κληρονομιάς (ΚΛΑΣ, ΒΝΕΣ),

**(γ)** διδασκαλία της αρχαίας ελληνικής γλώσσας (ΚΛΑΣ),

**(δ)** μετάφραση (από και προς τη νέα ελληνική, από την αρχαία ελληνική, από τη λατινική) (ΚΛΑΣ, ΒΝΕΣ, ΓΛΩΣ),

**(ε)** δημιουργία λεξικών (ΚΛΑΣ, ΒΝΕΣ, ΓΛΩΣ),

**(στ)** γλωσσική επιμέλεια εκδόσεων (ΚΛΑΣ, ΒΝΕΣ, ΓΛΩΣ),

**(ζ)** παραγωγή γλωσσικής τεχνολογίας (με χρήση υπολογιστών) (ΓΛΩΣ),

**(η)** διεξαγωγή επιστημονικής έρευνας σχετικά με την ελληνική γλώσσα και τη γλωσσική ποικιλία (ΒΝΕΣ, ΓΛΩΣ),

**(θ)** χρήση της γλώσσας για επικοινωνιακούς/διαφημιστικούς σκοπούς (ΚΛΑΣ, ΒΝΕΣ, ΓΛΩΣ),

**(ι)** παροχή υπηρεσιών διοικητικής υποστήριξης σε επιχειρήσεις (ΚΛΑΣ, ΒΝΕΣ, ΓΛΩΣ)

Οι ειδικεύσεις που σημειώνονται σε κάθε προσφερόμενο αντικείμενο απασχόλησης είναι ενδεικτικές της ιδιαιτερότητας του κάθε αντικειμένου και δεν λειτουργούν δεσμευτικά ως προς το δικαίωμα αίτησης ή την επιλογή των υποψηφίων.

Για το κάθε αντικείμενο απασχόλησης προβλέπεται συγκεκριμένο σχέδιο δράσεων το οποίο **υποστηρίζεται από μέλη ΔΕΠ** (ως προς την προετοιμασία και τη βασική κατάρτιση των ασκουμένων) και από **ιδιωτικούς** ή **δημόσιους φορείς** που θα υποδεχθούν και θα απασχολήσουν τους/τις ασκούμενους/ασκούμενες για συγκεκριμένο χρονικό διάστημα **(3 μήνες)** στο αντικείμενο απασχόλησης που περιλαμβάνεται στην **επαγγελματική/επιχειρηματική/ερευνητική τους δραστηριότητα**.

Η αμοιβή και οι ασφαλιστικές εισφορές των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στα πλαίσια της Πράξης «Πρακτική Άσκηση Πανεπιστημίου Πατρών», που υλοποιείται στο πλαίσιο του Επιχειρησιακού Προγράμματος **«Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ)** και από **Εθνικούς πόρους**, σύμφωνα με τους όρους και τους κανόνες του Προγράμματος.

Στον σχετικό ιστότοπο του Γραφείου Πρακτικής Άσκησης του Πανεπιστημίου Πατρών (<https://praktiki.upatras.gr/>) οι ενδιαφερόμενοι τελειόφοιτοι/τες μπορούν να συμβουλευτούν τις εκθέσεις πεπραγμένων και τις αξιολογήσεις παλαιότερων ασκουμένων. Πληροφορίες επίσης είναι διαθέσιμες και μέσω του ιστότοπου του Τμήματος Φιλολογίας καθώς και του σχετικού μαθήματος στο e-class (Πρακτική Άσκηση 2017-2018).

**Αίτηση** μπορούν να υποβάλουν όσοι/όσες τελειόφοιτοι/τες **οφείλουν μέχρι 4 μαθήματα από το 1ο και 2ο έτος σπουδών και μέχρι 3 μαθήματα από το 3ο έτος σπουδών, και δεν έχουν ξεπεράσει τα ν+2 έτη φοίτησης.**

Για την επιλογή των φοιτητών στο μάθημα της Πρακτικής Άσκησης συνυπολογίζονται:

**1)** **ο αριθμός των μαθημάτων στα οποία ο/η φοιτητής/τρια έχει εξετασθεί επιτυχώς έως και το τρίτο (3ο) έτος σπουδών** (30%)

**2) ο μέσος όρος βαθμολογίας των μαθημάτων στα οποία ο/η φοιτητής/τρια έχει εξετασθεί επιτυχώς έως και το τρίτο (3ο) έτος σπουδών** (30%),

**3) το βιογραφικό σημείωμα - CV** (20%.)

α) Ξένες γλώσσες = 15% (έως και δύο)

Τρόπος βαθμολόγησης από την Επιτροπή Πρακτικής Άσκησης με κλίμακα 0-10

Ξένη γλώσσα 1: Β2=4 και c2=6

Ξένη γλώσσα 2: Ανεξαρτήτως επιπέδου σπουδών = 4

β) Γνώση χρήσης Η/Υ (ECDL ή αντίστοιχο) = 5%

Τρόπος βαθμολόγησης από την Επιτροπή Πρακτικής Άσκησης με κλίμακα 0-10

Με πιστοποίηση = 10

Χωρίς πιστοποίηση = 0

**4) ο μέσος όρος βαθμολογίας της συνέντευξης** (20%).

Θα αξιολογηθούν:

α. οι οργανωτικές ικανότητες, επικοινωνιακές ικανότητες

β. Το πνεύμα συνεργασιμότητας, ευθυκρισίας, αυτενέργειας

γ. Βαθμός επίτευξης της αποτελεσματικότητας των στόχων

δ. Διαχείριση κρίσεων

ε. Εργασίες - ερευνητική δραστηριότητα

στ. Εθελοντική - κοινωνική - φοιτητική δράση

Σε περίπτωση ισοβαθμίας μεταξύ των υποψηφίων, θα επιλέγεται ο/η φοιτητής/τρια που έχει το μεγαλύτερο μέσο όρο βαθμολογίας στα επιτυχώς εξετασθέντα μαθήματα. Οι φοιτητές/τριες έχουν **δικαίωμα ενστάσεων** εντός **πέντε (5) ημερών** μετά την ανακοίνωση του πίνακα επιλεγέντων φοιτητών (στον σχετικό ιστότοπο του Πανεπιστημίου και στην ιστοσελίδα του Τμήματος Φιλολογίας). Οι ενστάσεις θα κατατίθενται στο πρωτόκολλο του Ειδικού Λογαριασμού Κονδυλίων Έρευνας (ΕΛΚΕ) και θα εξετάζονται από την Επιτροπή Αξιολόγησης Ενστάσεων & Προσφυγών του ΕΛΚΕ. Αφού εξετασθούν οι ενστάσεις από την Επιτροπή, η Γενική Συνέλευση του Τμήματος επικυρώνει τα αποτελέσματα επιλογής.

Όσοι/όσες τελειόφοιτοι/τεςπληρούν την ανωτέρω προϋπόθεση και ενδιαφέρονται να ενταχθούν στο πρόγραμμα **Πρακτικής Άσκησης Τελειοφοίτων** παρακαλούνται να

καταθέσουν τη σχετική **αίτηση μόνο** **ηλεκτρονικά** στη διεύθυνση [philsec@upatras.gr](mailto:philsec@upatras.gr) το **αργότερο έως την Τετάρτη 6 Δεκεμβρίου 2017** και **ώρα 13:59**.

Οι αναλυτικές βαθμολογίες των υποψηφίων θα δοθούν συνολικά στην Επιτροπή Πρακτικής Άσκησης από τη Γραμματεία του Τμήματος μετά το πέρας της παραπάνω προθεσμίας χωρίς την εμπλοκή των υποψηφίων.

Όσοι από αυτούς διαπιστωθεί ότι πληρούν τις προϋποθέσεις της πρόσκλησης εκδήλωσης ενδιαφέροντος θα ενημερωθούν με νεότερη ανακοίνωση για τον τόπο και το χρόνο διεξαγωγής της συνέντευξης.

**Μοριοδότηση και Αλγόριθμος αξιολόγησης/κατάταξης υποψηφίων πρακτικής - Παράδειγμα**

α) Μέγιστος αριθμός μαθημάτων μέχρι και τον Σεπτέμβριο του τρίτου έτους = 36 (σταθερός αριθμός)

β) Αριθμός μαθημάτων στα οποία εξετάστηκε επιτυχώς ο φοιτητής/τρια = 29

γ) Μέσος όρος βαθμολογίας στα επιτυχώς εξετασμένα μαθήματα = 7.221

δ) Βιογραφικό σημείωμα: i) 7 ii) 10

ε) Μέσος όρος βαθμολογίας συνέντευξης = 7.5

**Τελική Βαθμολόγηση Πρακτικής** =

Για περαιτέρω διευκρινίσεις σχετικά με τη διαδικασία των αιτήσεων μπορείτε να απευθύνεστε στην υπεύθυνη γραμματειακής υποστήριξης του προγράμματος κ. Μαριέττα Κοτσαύτη ([**epigramma@hotmail.gr**](file:///C:\Users\-pc\Downloads\epigramma@hotmail.gr))

**Πάτρα, 27 Νοεμβρίου 2017**

**Η Επιτροπή Πρακτικής Άσκησης Τελειοφοίτων**

Ειρήνη - Σοφία Κιαπίδου *(Ε.Υ., Επίκουρη Καθηγήτρια, ΒΝΕΣ)*

Γεώργιος Καζαντζίδης *(Επίκουρος Καθηγητής, ΚΛΑΣ)*

Θεόδωρος Μαρκόπουλος *(Επίκουρος Καθηγητής, ΓΛΩΣ)*